als_Latn dik_Latn sag_Latn
Zyrtarë të PDK’së tashmë kanë shfaqur preferencat e tyre për të qeverisur bashkë me ndonjë nga partitë e koalicionit. Por, vet Kreu i PDK’së Hashim Thaçi duket se tashmë është përgatitur për opozitë. Çdo takim të këtij subjekti ai po e shfrytëzon për t’i sulmuar partitë e bllokut. Sot liderët e LAN ai i quajti kërcënues dhe shantazhues të frustruar.
Zyrtarë të PDK’së si Xhavit Haliti e Rrustem Mustafa tashmë kanë dhënë sinjale se duan bashkëqeverisje me ndonjërin prej partive të Koalicionit LDK-AAK-NISMA. Madje Mustafa ishte shfaqur mjaft i obsesionuar për një koalicion të partisë së tij me LDK’në. Por, duket se kështu nuk po mendon shefi i tyre Hashim Thaçi. Lideri i PDK’së duket se është i nervozuar me këto subjekte për shkak të qëndrimin refuzues të tyre për të biseduar me të.
Edhe pse PDK që doli fituese në zgjedhje kishte bërë të ditur këto se do të dërgojë ftesa në adresë të partive tjera për të biseduar për formimin e qeverisë, duket se nuk ka asgjë nga kjo punë.
Në vend të ftesave Thaci gati sa nuk i ka fyer sot liderët e LAN. Ai i ka quajtur shantazhues, të frustruar e kërcënues ndërsa në njoftimin e PDK’së thuhet se ky subjekt nuk heq dorë nga qeverisja.
als_Latn als_Latn als_Latn als_Latn